**LAZDIJŲ RAJONO SAVIVALDYBĖS TARYBA**

# SPRENDIMAS

1. **DĖL NEEILINIO VISUOTINIO VŠĮ DARBO VIETŲ KŪRIMO FONDO DALININKŲ SUSIRINKIMO**

2020 m. sausio 28 d. Nr. 34-243

 Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 22 punktu, Lietuvos Respublikos civilinio kodekso 2.106 straipsnio 1 punktu, Lietuvos Respublikos viešųjų įstaigų įstatymo 7 straipsnio 1 dalimi, 5 dalies 1 punktu, 10 straipsnio 1 dalies 11, 12 ir 14 punktais, 17 straipsniu, Atstovavimo Lazdijų rajono savivaldybei viešosiose įstaigose taisyklėmis, patvirtintomis Lazdijų rajono savivaldybės tarybos 2013 m. lapkričio 26 d. sprendimu Nr. 5TS-911 „Dėl atstovavimo Lazdijų rajono savivaldybei viešosiose įstaigose taisyklių patvirtinimo“, VšĮ Darbo vietų kūrimo fondo (kodas 303262181) įstatais ir atsižvelgdama į VšĮ Darbo vietų kūrimo fondo 2020-01-13 prašymą „Dėl neeilinio dalininkų susirinkimo“ ir 2020-01-21 prašymą „Dėl neeilinio dalininkų susirinkimo“, Lazdijų rajono savivaldybės taryba nusprendžia:

1. Įgalioti Kęstutį Jasiulevičių, Lazdijų rajono savivaldybės administracijos Teisės, personalo ir civilinės metrikacijos skyriaus vedėją, o jo dėl ligos, komandiruotės, atostogų ar kitų objektyvių priežasčių nesant, Almantą Padimanską, Lazdijų rajono savivaldybės administracijos Teisės, personalo ir civilinės metrikacijos skyriaus vyriausiąjį specialistą, atstovauti Lazdijų rajono savivaldybei 2020 m. kovo 10 d. 10 val. įvyksiančiame neeiliniame visuotiniame VšĮ Darbo vietų kūrimo fondo (kodas Juridinių asmenų registre – 303262181) dalininkų susirinkime, kurio darbotvarkė:
	1. Dėl VšĮ Darbo vietų kūrimo fondo audito įmonės išrinkimo;

1.2. Dėl VšĮ Darbo vietų kūrimo fondo likvidavimo;

1.3. Dėl Algio Balčiaus, VšĮ Darbo vietų kūrimo fondo vadybininko, laikinai einančio direktoriaus pareigas, atleidimo iš pareigų;

1.4. Dėl įgaliojimo pasirašyti susitarimą dėl darbo sutarties nutraukimo;

1.5. Dėl VšĮ Darbo vietų kūrimo fondo likvidatoriaus paskyrimo;

1.6. Dėl VšĮ Darbo vietų kūrimo fondo likvidatoriaus darbo apmokėjimo sąlygų nustatymo;

1.7. Dėl įgaliojimo pasirašyti darbo sutartį su VšĮ Darbo vietų kūrimo fondo likvidatoriumi;

1.8. Dėl VšĮ Darbo vietų kūrimo fondo prievolių vykdymo baigimo.

2. Įpareigoti Lazdijų rajono savivaldybės įgaliotinį neeiliniame visuotiniame VšĮ Darbo vietų kūrimo fondo dalininkų susirinkime:

2.1. Balsuoti „už“ balsuojant:

2.1.1. už Arūno Vitkevičiaus individualios audito įmonės, juridinio asmens kodas 124350056, registruotos Lietuvos Respublikos juridinių asmenų registre, adresu: Laisvės pr. 89-55, Vilnius, išrinkimą atlikti VšĮ Darbo vietų kūrimo fondo 2019 metų metinio finansinių ataskaitų rinkinio auditą. Už Arūno Vitkevičiaus individualios audito įmonės suteiktas paslaugas apmoka dalininko – Lazdijų rajono savivaldybės įgaliota Lazdijų rajono savivaldybės administracija;

2.1.2. už viešosios įstaigos VšĮ Darbo vietų kūrimo fondo likvidavimą. Likvidavimo pabaiga – ne ilgiau kaip 6 mėnesiai nuo neeilinio dalininkų susirinkimo datos;

2.1.3. už Algio Balčiaus, VšĮ Darbo vietų kūrimo fondo vadybininko, laikinai einančio direktoriaus pareigas, atleidimą iš pareigų;

2.1.4. už įgaliojimą Lazdijų rajono savivaldybės merei Ausmai Miškinienei pasirašyti susitarimą dėl darbo sutarties nutraukimo su Algiu Balčiumi, VšĮ Darbo vietų kūrimo fondo vadybininku, laikinai einančiu direktoriaus pareigas;

2.1.5. už Algio Balčiaus paskyrimą VšĮ Darbo vietų kūrimo fondo likvidatoriumi;

2.1.6. už 308,00 Eur mėnesinio atlyginimo nustatymą paskirtam VšĮ Darbo vietų kūrimo fondo likvidatoriui;

2.1.7. už įgaliojimą Lazdijų rajono savivaldybės merei Ausmai Miškinienei pasirašyti darbo sutartį su VšĮ Darbo vietų kūrimo fondo likvidatoriumi;

2.1.8. už VšĮ Darbo vietų kūrimo fondo prievolių vykdymo baigimą iš likviduojamo VšĮ Darbo vietų kūrimo fondo asignavimų (turto). Trūkstamą sumą kompensuoja VšĮ Darbo vietų kūrimo fondo dalininkas – Lazdijų rajono savivaldybė.

2.2. sprendimus procedūriniais visuotinio dalininkų susirinkimo klausimais priimti savarankiškai.

 3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

J. Galvanauskienė, tel. (8 318) 66 112

 **LAZDIJŲ RAJONO SAVIVALDYBĖS TARYBOS SPRENDIMO**

1. **„DĖL NEEILINIO VISUOTINIO VŠĮ DARBO VIETŲ KŪRIMO FONDO DALININKŲ SUSIRINKIMO“ PROJEKTO**

**AIŠKINAMASIS RAŠTAS**

2020 m. sausio 23 d.

 Lazdijų rajono savivaldybės tarybos sprendimo „Dėl neeilinio visuotinio VšĮ Darbo vietų kūrimo fondo dalininkų susirinkimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 22 punktu, Lietuvos Respublikos civilinio kodekso 2.106 straipsnio 1 punktu, Lietuvos Respublikos viešųjų įstaigų įstatymo 7 straipsnio 1 dalimi, 5 dalies 1 punktu, 10 straipsnio 1 dalies 11, 12 ir 14 punktais, 17 straipsniu, Atstovavimo Lazdijų rajono savivaldybei viešosiose įstaigose taisyklėmis, patvirtintomis Lazdijų rajono savivaldybės tarybos 2013 m. lapkričio 26 d. sprendimu Nr. 5TS-911 „Dėl atstovavimo Lazdijų rajono savivaldybei viešosiose įstaigose taisyklių patvirtinimo“, VšĮ Darbo vietų kūrimo fondo (kodas 303262181) įstatais ir atsižvelgiant į VšĮ Darbo vietų kūrimo fondo 2020-01-13 prašymą „Dėl neeilinio dalininkų susirinkimo“ ir 2020-01-21 prašymą „Dėl neeilinio dalininkų susirinkimo“.

Šio projekto tikslas – įgalioti Kęstutį Jasiulevičių, Lazdijų rajono savivaldybės administracijos Teisės, personalo ir civilinės metrikacijos skyriaus vedėją, o jo dėl ligos, komandiruotės, atostogų ar kitų objektyvių priežasčių nesant, Almantą Padimanską, Lazdijų rajono savivaldybės administracijos Teisės, personalo ir civilinės metrikacijos skyriaus vyriausiąjį specialistą, atstovauti Lazdijų rajono savivaldybei 2020 m. kovo 10 d. 10 val. įvyksiančiame neeiliniame visuotiniame VšĮ Darbo vietų kūrimo fondo (kodas Juridinių asmenų registre – 303262181) dalininkų susirinkime, kurio darbotvarkė:

1. Dėl VšĮ Darbo vietų kūrimo fondo audito įmonės išrinkimo;

2. Dėl VšĮ Darbo vietų kūrimo fondo likvidavimo;

3. Dėl Algio Balčiaus, VšĮ Darbo vietų kūrimo fondo vadybininko, laikinai einančio direktoriaus pareigas, atleidimo iš pareigų;

4. Dėl įgaliojimo pasirašyti susitarimą dėl darbo sutarties nutraukimo;

5. Dėl VšĮ Darbo vietų kūrimo fondo likvidatoriaus paskyrimo;

6. Dėl VšĮ Darbo vietų kūrimo fondo likvidatoriaus darbo apmokėjimo sąlygų nustatymo;

7. Dėl įgaliojimo pasirašyti darbo sutartį su VšĮ Darbo vietų kūrimo fondo likvidatoriumi;

8. Dėl VšĮ Darbo vietų kūrimo fondo prievolių vykdymo baigimo.

Įpareigoti Lazdijų rajono savivaldybės įgaliotinį neeiliniame visuotiniame VšĮ Darbo vietų kūrimo fondo dalininkų susirinkime:

1. Balsuoti „už“ balsuojant:

1.1. už Arūno Vitkevičiaus individualios audito įmonės, juridinio asmens kodas 124350056, registruotos Lietuvos Respublikos juridinių asmenų registre, adresu: Laisvės pr. 89-5, Vilnius, išrinkimą atlikti VšĮ Darbo vietų kūrimo fondo 2019 metų metinio finansinių ataskaitų rinkinio auditą. Už Arūno Vitkevičiaus individualios audito įmonės suteiktas paslaugas apmoka dalininko – Lazdijų rajono savivaldybės įgaliota Lazdijų rajono savivaldybės administracija;

1.2. už viešosios įstaigos VšĮ Darbo vietų kūrimo fondo (kodas Juridinių asmenų registre – 303262181) likvidavimą. Likvidavimo pabaiga – ne ilgiau kaip 6 mėnesiai nuo dalininkų neeilinio susirinkimo datos;

1.3. už Algio Balčiaus, VšĮ Darbo vietų kūrimo fondo vadybininko, laikinai einančio direktoriaus pareigas, atleidimą iš pareigų;

1.4. už įgaliojimą Lazdijų rajono savivaldybės merei Ausmai Miškinienei pasirašyti susitarimą dėl darbo sutarties nutraukimo su Algiu Balčiumi, VšĮ Darbo vietų kūrimo fondo vadybininku, laikinai einančiu direktoriaus pareigas;

1.5. už Algio Balčiaus paskyrimą VšĮ Darbo vietų kūrimo fondo likvidatoriumi;

1.6. už 308,00 Eur mėnesinio atlyginimo nustatymą paskirtam VšĮ Darbo vietų kūrimo fondo likvidatoriui;

1.7. už įgaliojimą Lazdijų rajono savivaldybės merei Ausmai Miškinienei pasirašyti darbo sutartį su VšĮ Darbo vietų kūrimo fondo likvidatoriumi;

1.8. už VšĮ Darbo vietų kūrimo fondo prievolių vykdymo baigimą iš likviduojamo VšĮ Darbo vietų kūrimo fondo asignavimų. Trūkstamą sumą kompensuoja VšĮ Darbo vietų kūrimo fondo dalininkas – Lazdijų rajono savivaldybė.

VšĮ Darbo vietų kūrimo fondo teisinis statusas – viešoji įstaiga. Lazdijų rajono savivaldybė yra šios viešosios įstaigos dalininkė, o Lazdijų rajono savivaldybės, kaip įstaigos dalininkės, teises ir pareigas įgyvendinanti institucija – Lazdijų rajono savivaldybės taryba. VšĮ Darbo vietų kūrimo fondas įsteigtas 2014 metais. Įstaigos steigėjai – Lazdijų rajono savivaldybė ir Ernstas Frydrikas Baumeris. VšĮ Darbo vietų kūrimo fondo pagrindinis veiklos tikslas – tenkinti viešuosius interesus, vykdant visuomenei naudingą veiklą: siekti pasinaudoti Europos Sąjungos fondų lėšomis Lazdijų rajono savivaldybės teritorijoje, sudarant sąlygas verslo plėtrai ir didinant Lazdijų rajono savivaldybės gyventojų užimtumą; ūkio subjektams teikti informaciją ir organizuoti mokymo paslaugų teikimą; skatinti Lazdijų rajono savivaldybės teritorijoje veikiančių ūkio subjektų bendradarbiavimą su užsienio ūkio subjektais. VšĮ Darbo vietų kūrimo fondo veiklos sritys: ūkio subjektų mokymų organizavimas ir konsultacijų teikimas, padedant ūkio subjektams plėtoti veiklą Lazdijų rajono savivaldybės teritorijoje; ūkio subjektų konsultavimas verslo ir kitais klausimais; parama ūkio subjektams teikiant finansavimo paraiškas; palankių finansavimo galimybių pritraukimas; parodų organizavimas; projektų ir pasiūlymų teikimas Lazdijų rajono savivaldybei, dalyvavimas respublikiniuose ir tarptautiniuose projektuose; pramoginių ir kitų renginių organizavimas. Įstaigos veiklos rūšys: konsultacijos, tarpininkavimas, įvairių paslaugų teikimas.

Lazdijų rajono savivaldybės tarybos 2019 m. liepos 26 d. sprendimu Nr. 5TS-107 „Dėl nepriklausomo audito atlikimo Lazdijų rajono savivaldybės įstaigose ir valdomose įmonėse“ nuspręsta atlikti nepriklausomą auditą viešojoje įstaigoje Darbo vietų kūrimo fonde. Viešosios įstaigos Darbo vietų kūrimo fondo eilinio dalininkų susirinkime, įvykusiame 2019-10-22, nuspręsta atlikti įstaigos 2019 metų auditą. Lazdijų rajono savivaldybės tarybos 2019 m. liepos 26 d. sprendime Nr. 5TS-107 „Dėl nepriklausomo audito atlikimo Lazdijų rajono savivaldybės įstaigose ir valdomose įmonėse“, Lazdijų rajono savivaldybės taryba įpareigojo Lazdijų rajono savivaldybės administracijos direktorių Lietuvos Respublikos viešųjų pirkimų įstatymo nustatyta tvarka organizuoti nepriklausomą auditoriaus parinkimą nepriklausomam 2019 metų metinių finansinių ataskaitų rinkinių ir licencijuojamos (reguliuojamos) veiklos sąnaudų auditams Lazdijų rajono savivaldybės įstaigose ir valdomose įmonėse atlikti. Lazdijų rajono savivaldybės administracija Lietuvos Respublikos viešųjų pirkimų įstatymo nustatyta tvarka, atliekant viešųjų pirkimų procedūras, parinko audito įmonę – Arūno Vitkevičiaus individualią audito įmonę (juridinio asmens kodas 124350056). Pasirinktas Arūnas Vitkevičius yra įrašytas į Lietuvos auditorių rūmų sudarytą auditorių sąrašą, o Arūno Vitkevičiaus individuali audito įmonė – į audito įmonių sąrašą.

Įgyvendinus Lazdijų rajono savivaldybės tarybos sprendimą, bus įgyvendintos teisės aktuose numatytos Lazdijų rajono savivaldybės, kaip VšĮ Darbo vietų kūrimo fondo dalininkės, turtinės ir neturtinės teisės.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus

vedėjo pavaduotoja Jolita Galvanauskienė